किसान चैनल नहीं दिखाने वाले भेजे जाएंगे जेल
डीबी स्टार रायपुर
देश में 26 मई 2015 को देश में डीडी किसान चैनल की शुरूआत की गई। कृषि पर आधारित 24 घंटे चलने वाला यह विश्व का पहला चैनल है। इसके प्रसारण की माॅनिटरिंग करने के लिए देश के 615 जिलों में पर्यवेक्षकों की नियुक्ति की जा चुकी है। यह पर्यवेक्षक केवल इसी बात का ध्यान रखेंगे कि उन जिलों के तहसील आैर ब्लाक स्तर तक इस चैनल की िवजिबिलिटी है कि नहीं। यदि नहीं है तो केबल आपरेटर्स को इसे दिखाने के लिए निर्देशित किया जाए। ऐसा नहीं करने पर केबल आपरेटर्स को जेल भी भेजने का प्रावधान है।
इस तरह के मामले में 7-8 केबल आपरेटर्स को जेल भी भेजा चुका है। चैनल से जुड़े लोगों का कहना है कि यह चैनल लोगों के लिए आेपन यूनिवर्सिटी की तरह है। इसमें सरकार की योजनाआें के अलावा देश-प्रदेश के कृषि विवि में हो रही गतिविधियां, फसलों के संबंध में किए जा रहे नए शोध, किसानों को कम लागत में अधिक उत्पादन की सीख, नए प्रयोग, नए उपकरणों, नई तकनीक से अवगत कराना इस चैनल का प्रमुख उद्देश्य है। साथ ही इसे दुनिया का सर्वश्रेष्ठ चैनल बनाने की तैयारी में भी डीडी किसान की टीम लगी हुई है।
छत्तीसगढ़ में अपार संभावनाएं
डीडी किसान के लोगों का कहना है कि छत्तीसगढ़ कृषि प्रधान राज्य है। यहां कृषि के क्षेत्र में अपार संभावनाएं हैं। यहां के कई किसानों की उपलब्धियों को इस चैनल में दिखाया जा चुका है। जिन किसानों के बारे में चैनल में दिखाया जा चुका है उन्हें इसका कापी अच्छा रिस्पांस भी मिल रहा है। उनके पास देश के कोने-कोने से लोग फोन कर कृषि की बारीकियां समझने लगे हैं।
हमने भेज दिया है प्रस्ताव
हमने सूचना एवं प्रसारण मंत्रालय को डीडी किसान चैनल को क्षेत्रीय भाषाआें में भी शुरू करने का प्रस्ताव बनाकर दे दिया है। ऐसा करने से खेती किसानी की जानकारी के देश के अलग-अलग प्रदेशों में रह रहे क्षेत्रीय भाषाई किसानों तक आसानी से पहुंच सकेगी। उम्मीद है जल्द ही इस प्रस्ताव को मंजूरी मिल जाएगी। नरेश सिरोही, सलाहकार डीडी किसान चैनल
सवा करोड़ दर्शकों ने देखा डीडी किसान
डीडी किसान के टीम मेंबर ने बताया कि इस चैनल के प्रति लोगों का रुझान इसी बात से समझ में आ जाता है पिछले छह माह में इस चैनल को एक करोड़ 25 लाख लोगों ने देखा है। आश्चर्य की बात यह है कि सबसे ज्यादा साउथ में इसे देखा गया है। किसानों की सक्सेस स्टोरी के साथ देश की कला संस्कृति आैर अन्य गतिविधियों को भी इसमें शामिल किया गया है।
प्रदेश में नोडल अधिकारी करेंगे प्रचार-प्रसार
हर जिले में 25 लोगों की टोली बनेगी
इसके सफल संचालन के लिए प्रदेश के अलग-अलग जिलों में प्रयोगधर्मी किसानों, दस्तकारों, लैंडलेस किसानों, कलाकारों, समाजसेवी समेत 25 लोगों की टोली बनाई जा रही है। जो खेती से संबंधित गतिविधियों की जानकारी चैनल तक पहुंचाएंगे आैर उन्हें परीक्षण करने के बाद चैनल के माध्यम से लोगों तक पहुंचाया जाएगा।
exclusive
hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn